Willem Coetzee soek advies oor die vangs van 'n probleemdier Rooikat wat verwoesting saai onder sy lammers in die Overberg.
Probeer die rooikathok stel daar waar die kat rondbeweeg en veral as jy sy looppaadjie kan opspoor. Die hok moet langs sy looppad gestel word. Moet geen bedekking oor die hok plaas nie.
Probeer ‘n mak kat se uriene in die hande kry soos byvoorbeeld die sandboks wat mense vir hul katte gebruik. Sprinkel dit dan op die vloer van die hok.